लालपुरा के कुएं में गिरने से बालक की हुई मौत
नगरा थाना क्षेत्र स्थित लालपुरा गांव में मंगलवार की शाम कुएं में गिरकर अठारह वर्षीय बालक की मौत हो गई। पुलिस मर्ग कायम कर जांच शुरू कर दी है। जानकारी के मुताबिक लालपुरा निवासी रामजी पुत्र रतन सिंह तोमर (18) मंगलवार की शाम गांव में स्थित मांगीलाल के घर के पास से गुजर रहा था। इसी दौरान संतुलन बिगड़ने से रामजी वहां स्थित कुएं में गिर गया। ग्रामीणों की मदद से रामजी को गंभीर हालत में कुएं से बाहर निकाला गया। इसके बाद परिजन रामजी का इलाज कराने पोरसा अस्पताल ले गए। जहां डॉक्टरों ने रामजी को मृत घोषित कर दिया।
दो लोगों ने महिला को पीटा मामला दर्ज
अंबाह|चंबल कॉलोनी के पीछे पूठ रोड पर मंगलवार की रात दो लोगों ने गुड्डीबाई प|ी रामलाल खटीक (40) से मोहल्ले में रहने वाले मुना, पुरुषोत्तम व उम्मेद राठौर मामूली बात पर गालियां देने लगे। विरोध करने पर तीनों लोगों मारपीट कर दी।
अवैध शराब जब्त
कैलारस/अंबाह |जिले के अंबाह व कैलारस थाना क्षेत्र में मंगलवार की रात अलग-अलग स्थानों पर हुई छापामार कार्रवाई के दौरान पुलिस ने हजारों रुपए की अवैध शराब जब्त की है। कार्रवाई के दौरान दो आरोपी के खिलाफ 34 आबकारी एक्ट के तहत कार्रवाई की गई है। कैलारस थाना क्षेत्र स्थित नेपरी गांव निवासी रामअवतार कुशवाह मंगलवार की रात आठ बजे क्वारी नदी के पास ग्रामीणों को अवैध शराब सप्लाई कर रहा था। इसी दौरान पुलिस ने पकड़ लिया। इसी प्रकार अंबाह नगर स्थित कुशवाह कॉलोनी में रहने वाला नत्थीलाल पुत्र बैजनाथ धाकरे हीरो माता मंदिर के पास अवैध शराब बेचते पकड़ गया।
hin_Deva hin_Deva hin_Deva hin_Deva hin_Deva hin_Deva